Matkaraportti AAE:n solvenssi II ohjausryhmän kokouksesta Brysselistä 28.8.2018

Osallistuin SAY:n edustajana AAE:n solvenssi II (SII) ohjausryhmän kokoukseen, jonka tarkoitus oli käynnistää uudelleen ja samalla uudistaa AAE:n Solvensi II:n tuleviin muutoksiin liittyvä työ. Kokouksen tuloksena mm:

* Perustettiin Solvenssi II ohjaustyhmä, joka toimii AAE Insurance komitean alaisuudessa. Siegbert Baldauf jatkaa puheenjohtajana ja Daphne Deval (Belgia) tulee varapuheenjohtajaksi. Itse olen jäsen sekä myös Insurance komitean varapuheenjohtajana ohjaan osittain toimintaa.
* Kerättiin ns. asiantuntijoiden ryhmä, joiden tarkoitus on tuottaa ajatuksia, analyysejä ja tuoda mm. kansallisia erityispiirteitä ja painopisteitä mukaan, kun AAE tuottaa papereita EIOPA:lle, Euroopan komissiolle ja muille vastaaville tahoille. Tähän ryhmään tarvitaan vielä paljon vapaaehtoisia mukaan.
* Linjattiin AAE:n painopistealueet vuoden 2020 SII muutospaketissa:
  + SII diskonttokoron ja korkoriskin kokonaisuus
  + Riskimarginaali kaikessa laajuudessaan; idea, tekniikka, toimivuus SII rakenteessa
  + Makrovakaus jossa konsultaatio käynnissä (DL 26.10)
* Lisäksi keskusteltiin AAE:n roolista liittyen IFRS työhön

Lauri Saraste.